CELEX: 32019D1854
Language: bg
Date: 2019-10-29 00:00:00
Title: Решение за изпълнение (ЕС) 2019/1854 на Комисията от 29 октомври 2019 година за създаване на европейската научноизследователска инфраструктура по технологиите за формиране на изображение в биологическите и биомедицинските науки — консорциум за европейска научноизследователска инфраструктура Euro-BioImaging (Euro-BioImaging ERIC) (нотифицирано под номер С(2019) 7612) (само текстовете на английски, български, датски, италиански, немски, нидерландски, португалски, унгарски, фински, френски, чешки и шведски език са автентични) (текст от значение за ЕИП)

6.11.2019   
               
               
                  BG
               
               
                  Официален вестник на Европейския съюз
               
               
                  L 285/9
               
            
         РЕШЕНИЕ ЗА ИЗПЪЛНЕНИЕ (ЕС) 2019/1854 на Комисията
         от 29 октомври 2019 година
         за създаване на европейската научноизследователска инфраструктура по технологиите за формиране на изображение в биологическите и биомедицинските науки — консорциум за европейска научноизследователска инфраструктура Euro-BioImaging (Euro-BioImaging ERIC)
         
            
               (нотифицирано под номер С(2019) 7612)
            
         
         (само текстовете на английски, български, датски, италиански, немски, нидерландски, португалски, унгарски, фински, френски, чешки и шведски език са автентични)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 723/2009 на Съвета от 25 юни 2009 г. относно правната рамка на Общността за консорциум за европейска научноизследователска инфраструктура (ERIC) (1), и по-специално член 6, параграф 1, буква а) от него,
         като има предвид, че:
         
                     (1)
                  
                  
                     България, Чехия, Дания, Франция, Израел, Италия, Унгария, Нидерландия, Австрия, Норвегия, Португалия, Финландия, Швеция, Обединеното кралство и Европейската лаборатория по молекулярна биология представиха пред Комисията заявление за създаване на европейската научноизследователска инфраструктура по технологиите за формиране на изображение в биологическите и биомедицинските науки — консорциум за европейска научноизследователска инфраструктура Euro-BioImaging (Euro-BioImaging ERIC) („заявлението“). Белгия уведоми за решението си да участва в Euro-BioImaging ERIC, като първоначално е със статут на наблюдател. Заявителите се договориха, че седалището на Euro-BioImaging ERIC ще е разположено във Финландия.
                  
               
                     (2)
                  
                  
                     Регламент (ЕО) № 723/2009 беше включен в Споразумението за Европейското икономическо пространство (ЕИП) чрез Решение на Съвместния комитет на ЕИП № 72/2015 (2).
                  
               
                     (3)
                  
                  
                     На 29 март 2017 г. Обединеното кралство отправи нотификация за намерението си да се оттегли от Съюза в съответствие с член 50 от Договора за Европейския съюз. Договорите ще престанат да се прилагат спрямо Обединеното кралство от датата на влизане в сила на споразумение за оттегляне или при липса на такова — съгласно Решение (ЕС) 2019/584 на Европейския съвет (3) — от 1 ноември 2019 г., освен ако в съгласие с Обединеното кралство Европейският съвет вземе единодушно решение за удължаване на този срок.
                  
               
                     (4)
                  
                  
                     След оттеглянето от Съюза и без да се засягат разпоредбите от евентуалното споразумение за оттегляне, Обединеното кралство ще се счита за трета държава по смисъла на член 2, буква б) от Регламент (ЕО) № 723/2009.
                  
               
                     (5)
                  
                  
                     В съответствие с член 5, параграф 2 от Регламент (ЕО) № 723/2009 Комисията извърши оценка на заявлението и заключи, че то отговаря на изискванията по посочения регламент.
                  
               
                     (6)
                  
                  
                     Мерките, предвидени в настоящото решение, са в съответствие със становището на комитета, създаден съгласно член 20 от Регламент (ЕО) № 723/2009,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Създава се европейската научноизследователска инфраструктура по технологиите за формиране на изображение в биологическите и биомедицинските науки — консорциум за европейска научноизследователска инфраструктура Euro-BioImaging (Euro-BioImaging ERIC).
            
            
               2.   Съществените елементи от устава на Euro-BioImaging ERIC са определени в приложението.
            
         
         
            Член 2
            Адресати на настоящото решение са Кралство Белгия, Република България, Чешката република, Кралство Дания, Френската република, Държавата Израел, Италианската република, Унгария, Кралство Нидерландия, Република Австрия, Кралство Норвегия, Португалската република, Република Финландия, Кралство Швеция, Обединеното кралство Великобритания и Северна Ирландия и Европейската лаборатория по молекулярна биология.
         
         
            Съставено в Брюксел на 29 октомври 2019 година.
            
               
                  За Комисията
               
               Carlos MOEDAS
               
                  Член на Комисията
               
            
         
         
            (1)  ОВ L 206, 8.8.2009 г., стр. 1.
         
            (2)  Решение на Съвместния комитет на ЕИП № 72/2015 от 20 март 2015 г. за изменение на Протокол 31 към Споразумението за ЕИП относно сътрудничеството в специфични области извън четирите свободи [2016/755] (ОВ L 129, 19.5.2016 г., стр. 85).
         
            (3)  Решение (ЕС) 2019/584 на Европейския съвет, взето в съгласие с Обединеното кралство, от 11 април 2019 година за продължаване на срока по член 50, параграф 3 от Договора за Европейския съюз (ОВ L 101, 11.4.2019 г., стр. 1).
      
      
         
            ПРИЛОЖЕНИЕ
            
               СЪЩЕСТВЕНИ ЕЛЕМЕНТИ ОТ УСТАВА НА EURO-BIOIMAGING ERIC
            
            В следните членове и параграфи от устава на EURO-BIOIMAGING ERIC се предвиждат съществените елементи в съответствие с член 6, параграф 3 от Регламент (ЕО) № 723/2009 на Съвета
            1.   
                  Задачи и дейности (член 1 от устава на Euro-BioImaging ERIC)
            
            
                     
                        1.
                     
                     
                        Основната задача на Euro-BioImaging ERIC е създаването и експлоатацията на разпределена научноизследователска образна инфраструктура в Европа, която осигурява отворен достъп до иновативни технологии за формиране на биологични и медицински изображения за учени. Също така Euro-BioImaging ERIC има за цел да предоставя експертни и образователни услуги, както и услуги, свързани с данни от изображения, за извършване на новаторски изследвания чрез използването на технологии за формиране на изображение.
                     
                  
                     
                        2.
                     
                     
                        Като осъществява основната си задача съгласно клаузите от настоящия устав и изпълнявайки петгодишния стратегически план на Euro-BioImaging ERIC, посочената инфраструктура изпълнява следните дейности по-специално:
                        
                                    а)
                                 
                                 
                                    отворен физически достъп до образна инфраструктура;
                                 
                              
                                    б)
                                 
                                 
                                    актуални експертни мнения и услуги за ползвателите на технологиите;
                                 
                              
                                    в)
                                 
                                 
                                    обучение за ползвателите на технологиите, персонал във връзка с оборудването и експерти по технологиите;
                                 
                              
                                    г)
                                 
                                 
                                    анализ на данни и съдействие при съхраняването на данните от изображения на ползвателите;
                                 
                              
                                    д)
                                 
                                 
                                    отворен виртуален достъп до софтуер за анализ на изображения и хранилища за данни от изображения от обществен интерес;
                                 
                              
                                    е)
                                 
                                 
                                    висококачествени стандарти за получаване на изображения, за обучения и за управление на данни;
                                 
                              
                                    ж)
                                 
                                 
                                    координация и интеграция на европейско ниво за научните общности, свързани с технологиите за формиране на изображение;
                                 
                              
                                    з)
                                 
                                 
                                    всяка друга дейност, необходима за изпълнение на основната задача на Euro-BioImaging ERIC.
                                 
                              
                  
                     
                        3.
                     
                     
                        Euro-BioImaging ERIC може също така да осъществява други дейности, като:
                        
                                    а)
                                 
                                 
                                    популяризиране на Euro-BioImaging ERIC;
                                 
                              
                                    б)
                                 
                                 
                                    внедряване на технологичните новости във връзка с услугите;
                                 
                              
                                    в)
                                 
                                 
                                    съвместни развойни дейности чрез координирана дългосрочна програма за развитие, включваща сътрудничество между звената на Euro-BioImaging и групите ползватели, в това число промишлеността;
                                 
                              
                                    г)
                                 
                                 
                                    трансфер на познания към промишлеността и отговорните политически фактори;
                                 
                              
                                    д)
                                 
                                 
                                    популяризиране на ресурсите на Euro-BioImaging ERIC за образователни и обучителни цели;
                                 
                              
                                    е)
                                 
                                 
                                    сътрудничество и взаимодействие с научноизследователските инфраструктури в свързани и допълващи сфери.
                                 
                              
                  
                     
                        4.
                     
                     
                        Euro-BioImaging ERIC изпълнява основната си задача с нестопанска цел. Euro-BioImaging ERIC може да осъществява ограничени спомагателни стопански дейности, пряко или непряко, при условие че те са съвместими с основната задача на Euro-BioImaging ERIC и с дейностите, необходими за изпълнение на тази задача, и не застрашават реализацията ù. Всички приходи от тези ограничени спомагателни стопански дейности се използват от Euro-BioImaging ERIC в подкрепа на нейните цели.
                     
                  2.   
                  Седалище (член 2 от устава на Euro-BioImaging ERIC)
            
            
                     
                        1.
                     
                     
                        Euro-BioImaging ERIC е разпределена научноизследователска инфраструктура със седалище във Финландия.
                     
                  
                     
                        2.
                     
                     
                        Европейската лаборатория по молекулярна биология приема специалната секция за формиране на биологични изображения и управлява данните от изображения („биологичен център“), а Италия — секцията за формиране на медицински изображения, и управлява данните от изображения („медицински център“).
                     
                  
                     
                        3.
                     
                     
                        Седалището, биологичният център и медицинският център формират центъра на Euro-BioImaging.
                     
                  
                     
                        4.
                     
                     
                        Euro-BioImaging ERIC е свързан със споразумения за нивото на услугите със звената на Euro-BioImaging, разположени във или при членовете но Euro-BioImaging ERIC.
                     
                  3.   Наименование (член 3 от устава на Euro-BioImaging ERIC)
            
            Създава се европейска научноизследователска инфраструктура под наименованието „Европейска научноизследователска инфраструктура по технологиите за формиране на изображение в биологическите и биомедицинските науки“ като консорциум за европейска научноизследователска инфраструктура (ERIC) съгласно Регламент (ЕО) № 723/2009 (наричан „Консорциум за европейска научноизследователска инфраструктура Euro-BioImaging“ или „Euro-BioImaging ERIC“).
            4.   Срок и процедура по прекратяване (член 4 от устава на Euro-BioImaging ERIC)
            
            
                     
                        1.
                     
                     
                        Euro-BioImaging ERIC се учредява за неограничен период, но може да се прекрати съгласно процедурата по параграфи 2—3.
                     
                  
                     
                        2.
                     
                     
                        Решението за прекратяване на Euro-BioImaging ERIC се взема от съвета на Euro-BioImaging с мнозинство от две трети.
                     
                  
                     
                        3.
                     
                     
                        Активите, които останат след изплащане на дълговете на Euro-BioImaging ERIC, се разпределят между членовете и наблюдателите на Euro-BioImaging ERIC пропорционално на натрупаните им вноски в Euro-BioImaging ERIC, освен ако съветът на Euro-BioImaging вземе друго решение.
                     
                  5.   Отговорност (член 5 от устава на Euro-BioImaging ERIC)
            
            
                     
                        1.
                     
                     
                        Euro-BioImaging ERIC носи отговорност за дълговете си. Euro-BioImaging ERIC не носи отговорност за задълженията, възникнали в звената на Euro-BioImaging.
                     
                  
                     
                        2.
                     
                     
                        Финансовата отговорност на членовете на Euro-BioImaging ERIC във връзка с дълговете на Euro-BioImaging ERIC се ограничава до съответната им вноска.
                     
                  
                     
                        3.
                     
                     
                        Euro-BioImaging ERIC сключва застраховки, подходящи за покриване на рисковете, свързани с неговото функциониране.
                     
                  6.   Политика във връзка с достъпа за ползвателите (член 6 от устава на Euro-BioImaging ERIC)
            
            
                     
                        1.
                     
                     
                        Действителният достъп до услугите на Euro-BioImaging ERIC, включително физическият достъп до всички технологии за формиране на изображение, обучения и експертни мнения, се предоставя въз основа на научни постижения и техническа осъществимост на предлагания от ползвателите научноизследователски проект.
                     
                  
                     
                        2.
                     
                     
                        Съветът на Euro-BioImaging одобрява правилата за достъп, регламентиращи процедурите и критериите за достъп до услугите на Euro-BioImaging ERIC, като взема предвид принципите на Европейската харта за достъп до научноизследователски инфраструктури.
                     
                  
                     
                        3.
                     
                     
                        Данните от изображения, администрирани от Euro-BioImaging ERIC, доколкото се допуска от правните норми, са достъпни и открити за всички учени, научни институции и други заинтересовани страни в съответствие с принципите FAIR. Използването и събирането на данни се подчинява на съответните нормативни разпоредби за защита на данните.
                     
                  7.   Политика за научна оценка (член 7 от устава на Euro-BioImaging ERIC)
            
            Дейностите на Euro-BioImaging ERIC подлежат на годишна оценка от страна на консултативния съвет на Euro-BioImaging.
            8.   Политика във връзка с разпространението на информация (член 8 от устава на Euro-BioImaging ERIC)
            
            
                     
                        1.
                     
                     
                        Euro-BioImaging ERIC улеснява научните изследвания и като общо правило насърчава възможно най-отворения достъп до научноизследователски данни, като се спазват условията, установени в рамките на политиката на Euro-BioImaging ERIC относно разпространението на информация.
                     
                  
                     
                        2.
                     
                     
                        Euro-BioImaging ERIC изисква от учените да предоставят на обществеността резултатите от изследванията си и предлага да публикува резултатите чрез Euro-BioImaging ERIC. Използването на услуги или инфраструктура на Euro-BioImaging ERIC, или и на двете се посочва в публикациите.
                     
                  
                     
                        3.
                     
                     
                        Euro-BioImaging ERIC използва различни комуникационни канали, за да достигне до целевата си аудитория, включително уебпортал, бюлетин, семинари, присъствие на конференции, статии в списания и всекидневници.
                     
                  9.   Политика в областта на правата върху интелектуална собственост (член 9 от устава на Euro-BioImaging ERIC)
            
            
                     
                        1.
                     
                     
                        Като се спазват клаузите от договорите между Euro-BioImaging ERIC и ползвателите, правата върху интелектуална собственост, учредени от ползвателите на Euro-BioImaging ERIC, са собственост на тези ползватели.
                     
                  
                     
                        2.
                     
                     
                        Euro-BioImaging ERIC може да притежава права върху интелектуална собственост, изцяло или частично учредени, получени или разработени от Euro-BioImaging ERIC при условията, установени в рамките на политиката Euro-BioImaging в областта на правата върху интелектуална собственост.
                     
                  10.   Политика във връзка със заетостта (член 10 от устава на Euro-BioImaging ERIC)
            
            Процедурите за подбор и условията за набирането и заетостта в центъра на Euro-BioImaging са прозрачни и недискриминационни, като се осигуряват равни възможности за кандидатите.
            11.   Политика във връзка с обществените поръчки (член 11 от устава на Euro-BioImaging ERIC)
            
            Euro-BioImaging ERIC третира кандидатите и участниците в процедурите за възлагане на обществени поръчки равнопоставено и по недискриминационен начин. В политиката на Euro-BioImaging ERIC относно обществените поръчки се спазват принципите на прозрачност, недискриминация и конкуренция. При изпълнение на политиката във връзка с обществените поръчки се определят подробни правила относно процедурите и критериите за възлагане на обществени поръчки.